GiliGold/VAD_KnessetCorpus huggingface dataset:
חנה מצקביץ: כל זמן שאין תחליף אנחנו לא יכולים להסכים להצעת החוק הזאת, שהיא מאוד בעייתית בשבילנו.
כרמל שאמה-הכהן: מאחר שאנחנו מתקדמים עם הנוסח בצורה כזו או אחרת ויש פה משהו בולט שהוא חסר, אני שואל לגבי סנקציה על מי שמצהיר הצהרת שקר.
ישראל אייכלר: מה החוק אומר לגבי הצהרות שקר בכלל?
אתי בנדלר: ביקשתי שיביאו לי את חוק רשות השידור, את הסעיף שבו - - -
ישראל אייכלר: יש אלפי הצהרות שאנשים מצהירים.
כרמל שאמה-הכהן: פה המניע להצהיר הצהרת שקר הוא - - -
אתי בנדלר: יש את חוק העונשין, יש קבלת דבר במרמה, יש כל מיני.
אתי בנדלר: יש הוראות כלליות בחוק העונשין ויש בכל מיני חוקים הוראות ספציפיות.
זיו נאור: - - - לפי פקודת הראיות, מי שמצהיר - - -
אבי כ"ץ: אם נלך למשטרה להגיש תלונה, המשטרה תודיע לנו שאין עניין לציבור וזה ייקבר.
כרמל שאמה-הכהן: מה לגבי קנס כספי גבוה?
אבי כ"ץ: צריך שיהיה פי עשרה מגובה העברה או משהו כזה.
אבי כ"ץ: צריך שיהיה ברור שלא כל אחד יכול לקחת נייר ולשלוח אלינו תצהיר.
כרמל שאמה-הכהן: הוא ייקח סיכון מאוד ברור.
כרמל שאמה-הכהן: חייבת להיות סנקציה קשה.
אבי כ"ץ: שתיכתב.
אבי כ"ץ: לא להפנות אותנו לפקודת העונשין.
כרמל שאמה-הכהן: יש למישהו הצעות לגבי הסנקציה?
כרמל שאמה-הכהן: אני שואל פעם אחרונה.
חנה מצקביץ: עמדתה של רשות השידור, כפי שהיו"ר והמנכ"ל הודיעו לי, היא שאנחנו נגד החוק.
חנה מצקביץ: אין לנו שום הצעה קונקרטית.
עידו אציל: אני רק חוזר עוד פעם על החלטת ועדת השרים, שיש לפעול בתיאום ובהסכמה עם משרד המשפטים, האוצר ושמרד ראש הממשלה; ונכון לעכשיו אנחנו - - -
כרמל שאמה-הכהן: אני אגיד לך מה המדינות שלי לגבי ועדת שרים.
כרמל שאמה-הכהן: ברגע שוועדת שרים כותבת דבר כזה, אם החוק עולה שבוע אחרי זה או יום אחרי זה, זה אומר שלא נעשה שום ניסיון תיאום.
כרמל שאמה-הכהן: ניסיון התיאום צריך להיות הדדי, אלא אם כן ועדת שרים משנה את עמדתה.
כרמל שאמה-הכהן: אם עוברים שלושה-ארבעה חודשים מהיום של החלטת ועדת שרים וועדת שרים שותקת, אז כנראה ש - - -
עידו אציל: קודם כול, לא קיבלנו כל פנייה אלינו.
עידו אציל: מעבר לזה, בנסיבות המיוחדות של המקרה הזה – שבו הוועדה הזאת בעצם הנחתה לבחון חלופות בחוק – לא ניתן לתאם.
עידו אציל: אנחנו רוצים לתאם, אבל לעשות את זה לקריאה שנייה.
כרמל שאמה-הכהן: אני אנסה להסביר את זה עוד פעם.
כרמל שאמה-הכהן: זה לא רק בגלל שזו החלטה של הוועדה המשותפת לחינוך וכלכלה – שגם בראשה אני עומד – שהנחתה להקים את הוועדה שתגיש מסקנות, זה גם בגלל ההיגיון.
כרמל שאמה-הכהן: זה לא רק בגלל שאני בשני הכובעים האלה.
כרמל שאמה-הכהן: אנחנו לא נקדם את החקיקה לחקיקה סופית כל עוד לא נראה ונבחן את מסקנות הוועדה המדוברת.
כרמל שאמה-הכהן: עכשיו, מה הבעיה שהצעת החוק תקודם לקריאה ראשונה כדי שלא נבזבז זמן?
כרמל שאמה-הכהן: נניח שהוועדה תחליט שהיא לא מגישה מסקנות - - -
עידו אציל: אני אומר שאנחנו נמצאים כרגע במצב שאנחנו צריכים לתאם, וחבר הכנסת המציע נמצא בחו"ל.
עידו אציל: גם אמרתי שאנחנו מזמינים אותו להופיע בפני ועדת החלופות.
עידו אציל: בנסיבות האלה אנחנו לא - - -
כרמל שאמה-הכהן: זו הצעת חוק מאוד קצרה וברורה.
כרמל שאמה-הכהן: את התיאום אפשר היה לעשות פה בדיון.
כרמל שאמה-הכהן: תאמין לי, אפשר היה לעשות את זה פה בדיון.
כרמל שאמה-הכהן: מי שמנגן לי על העניין של התיאום – הוא רוצה לדחות את זה.
כרמל שאמה-הכהן: אני לא דוחה פרוצדורות.
כרמל שאמה-הכהן: אם היית מדבר אתי על המהות.
כרמל שאמה-הכהן: .. הנה, אמרו שחסרה סנקציה.
כרמל שאמה-הכהן: אנחנו לא מנסים להיות נחמדים לאף אחד.
כרמל שאמה-הכהן: אני מוכן ללכת על סנקציה הכי קשה, שתרתיע כל מי שחושב לעשות קונצים בסיפור הזה.
כרמל שאמה-הכהן: אפילו משהו שייראה על גבול הדרקוני.
כרמל שאמה-הכהן: תציעו.
עידו אציל: אני חושב שההצעה הנכונה ביותר כרגע זה לדחות את הדיון בהצעה הזאת.
דפנה גלוק: אני דפנה גלוק, ממשרד המשפטים.
דפנה גלוק: אני חושבת שהבעיה היא שהתיאום שאנחנו רוצים לעשות הוא לא תיאום אמתי.
דפנה גלוק: כל הצעה שאנחנו נציע עכשיו היא הצעה שלא שווה יותר מדי, כי יש ועדה שדנה, ויכול להיות שתוך חודש כל זה לא יהיה שווה כלום ויהיה לנו הסדר שונה לחלוטין.
דפנה גלוק: גם אם נדבר עכשיו על סנקציות או על צמצומים, זה חסר ערך אמתי, כי העבודה האמתית של התיאום – של מה צריך לעשות כדי לשפר את אגרת רשות השידור, גם כדי שתהיה יותר צודקת לאזרחים וגם מבחינת זה שהיא תקיים את רשות השידור בצורה ראויה – נמצאת בוועדה.
דפנה גלוק: אין לנו יכולת לדבר עכשיו על נוסחים אחרים, כי נוסחים אחרים הם לא רלוונטיים.
ישראל אייכלר: אני מציע להצביע ולהעביר את זה.
ישראל אייכלר: לפי מה שדיברת עם לשכת ראש הממשלה זה מתואם, ונקווה שלפני הקריאה השנייה והשלישית הוועדה תעשה תקנות סבירות ושהיא גם תכסה את העניין של הסנקציות.
ישראל אייכלר: יש זמן, הרי התחייבת להביא את זה לקריאה שנייה ושלישית אחרי מסקנות הוועדה.
ישראל אייכלר: אז מה הבעיה, צריך להצביע ולהעביר את זה.
כרמל שאמה-הכהן: ומה אתה מציע לגבי הסנקציות?
ישראל אייכלר: לא צריך עכשיו.
ישראל אייכלר: את הסנקציות הם כבר יעשו בוועדות.
ישראל אייכלר: סך הכול מדובר פה באגרה.
ישראל אייכלר: לא מדובר פה בפשע או רצח או משהו כזה, מדובר פה באגרה.
ישראל אייכלר: יכול להיות שצריך תשלום כפל או משהו כזה.
כרמל שאמה-הכהן: ברור שזה לא פשע או רצח, אבל מאחר שאתה נותן פה איזשהו פתח – למרות שאני לא מאמין שעם ישראל הוא עם של רמאים – אז שהפתח לא ינוצל בצורה קלה ופשוטה.
ישראל אייכלר: יש הרבה פעמים שמקבלים כפל קנס.
כרמל שאמה-הכהן: כפל קנס לא מספיק מרתיע בסיפור הזה.
כרמל שאמה-הכהן: כפל קנס לא מרתיע.
כרמל שאמה-הכהן: אם זה רק כפל קנס, אני לא מוכן לתמוך בהצעת החוק הזאת.
ישראל אייכלר: תגיד אתה.
ישראל אייכלר: אתה המציע.
זיו נאור: לפי סעיף 239 לחוק העונשין - - -
חנה מצקביץ: אנחנו לא שם.
זיו נאור: אני יודע שאנחנו לא שם, אני רק נסמך על זה.
זיו נאור: אני מבין.
זיו נאור: אני מבין שהמטרה היא ליצור איזשהו עיצום כספי שהאמצעים העומדים כרגע באגף הגבייה יאפשרו לגבות אותו.
זיו נאור: 239 לחוק העונשין מתייחס לעברה פלילית, שזה קובע שלוש שנים.
זיו נאור: שלוש שנים בדרך כלל מקבילות לקנס האמור בסעיף 61(א)(3) לחוק העונשין.
לאה ורון: מה גובה האגרה היום?
אבי כ"ץ: 369 שקלים.
כרמל שאמה-הכהן: אני רוצה להציע שתי הצעות ולשמוע את דעת חברי הוועדה.
כרמל שאמה-הכהן: הצעה אחת היא להחריג מזה טלוויזיות שהן בעלות טיונר פנימי.
כרמל שאמה-הכהן: היום העידן פלוס יכול לבוא מובנה בתוך הטלוויזיה.
כרמל שאמה-הכהן: אם קנית טלוויזיה כזאת, אתה בהגדרה - - -
אתי בנדלר: איך אני אגדיר את זה, אדוני?
אתי בנדלר: מה זה טיונר פנימי.
חנה מצקביץ: זה נותן את האפשרות לקלוט את שידורי הטלוויזיה, את הפוטנציאל לקלוט את שידורי הטלוויזיה.
אתי בנדלר: בכל המקלטים האלה שעליהם מדובר, שמשמשים לצורכי פרסומת, המונח הזה - - -?
אבי כ"ץ: יש טיונר פנימי כי מדובר במסך גדול.
אבי כ"ץ: כיום כל מסך מעל 24 אינץ' מכיל טיונר פנימי.
אתי בנדלר: הוא אומר שכל המסכים הגדולים היום מכילים טיונר פנימי.
כרמל שאמה-הכהן: זה מובנה בכולם?
אבי כ"ץ: כן, בכולם.
כרמל שאמה-הכהן: חשבתי שיש בררה.
כרמל שאמה-הכהן: אם כולם באים עם זה, אז זה לא רלוונטי.
כרמל שאמה-הכהן: לגבי הסנקציה על הצהרת שקר – היא תהיה פי עשרה מגובה האגרה.
אתי בנדלר: אדוני, קשה לי מאוד עם שליפה מהשרוול לגבי העונש על עברה עונשית.
אתי בנדלר: זה מסוג הדברים שצריכה להיות בהם איזושהי הרמוניה חקיקתית.
אתי בנדלר: לא יכול להיות שאנחנו נמציא פתאום איזשהו עונש.
כרמל שאמה-הכהן: לא המצאנו פה שום גלגל ושום כלום.
אתי בנדלר: פי עשרה מהאגרה?
אתי בנדלר: אני אפילו לא יודעת לאיזה סכום זה מגיע.
כרמל שאמה-הכהן: אנחנו יודעים טוב מאוד.
כרמל שאמה-הכהן: אנחנו דנו בינינו ואנחנו יודעים טוב מאוד.
כרמל שאמה-הכהן: זה כמעט 4,000 ש"ח.
כרמל שאמה-הכהן: 3,690.
כרמל שאמה-הכהן: בן-אדם שנוסע היום ומדבר שנייה בטלפון משלם קנס כמעט כזה.
כרמל שאמה-הכהן: אם בן-אדם מרמה את המדינה והסיכוי לתפוס אותו הרבה יותר נמוך, אז למה שלא ישלם את הקנס הזה?
אתי בנדלר: יכול להיות שלפי חוק אחר הוא צריך לשלם קנס גבוה יותר.
כרמל שאמה-הכהן: איזה חוק אחר?
אתי בנדלר: לא בדקתי את הוראות חוק העונשין, למשל, בעניין הזה; לא בדקתי את פקודת הראיות לעניין זה.
כרמל שאמה-הכהן: אז נכתוב שאם לפי חוק אחר הוא אמור לשלם - - -
חנה מצקביץ: ואז נרוץ לבית-משפט על כל דבר.
זיו נאור: חוק העונשין זה שלוש שנות מאסר, ואין בררת קנס.
אתי בנדלר: ואולי זה סותר את הוראות החלק המקדמי של חוק העונשין.
אתי בנדלר: אדוני, אי אפשר להמציא הוראות כאלה בשליפה מהמותן.
ישראל אייכלר: אפשר להסמיך את השר להוציא תקנות לגבי עונשין?
אתי בנדלר: לא, את זה הוועדה צריכה לקבוע.
אתי בנדלר: אפשר לאשר את סעיף העונשין בעת ההכנה לקריאה השנייה והשלישית.
אתי בנדלר: אני יכולה לכתוב בדברי ההסבר שבעת הכנת הצעת החוק לקריאה שנייה ושלישית תדון הוועדה בסנקציה הנאותה בשל הגשת תצהיר שקר.
חנה מצקביץ: ואנחנו נרוץ לבתי-המשפט בשביל הקנסות האלה?
כרמל שאמה-הכהן: מה הבעיה לכתוב את הקנס שאנחנו מציעים ולבדוק את זה עד קריאה שנייה ושלישית?
אתי בנדלר: משום שהוועדה לא תוציא תחת ידיה הצעת חוק שתפורסם בכל עם ישראל ויסתבר שהיא מופרכת לחלוטין.
כרמל שאמה-הכהן: תסבירי לי איך זה יכול להיות מופרך?
אנסטסיה מיכאלי: החוק לא נכון.
אנסטסיה מיכאלי: כולנו יודעים שזה פתח לפשע.
אנסטסיה מיכאלי: לדעתי אסור להצביע לחוק הזה.
אנסטסיה מיכאלי: אמנם אני בעד הוזלת עלויות לצרכן, אבל מצד שני אנחנו כולנו יודעים אפשר לקנות טלוויזיה ואחר כך למצוא שיטות מסוימות לקלוט.
אנסטסיה מיכאלי: אמנם למכשיר עצמו לא תהיה אפשרות לקליטת שידור, אבל נוכל אחר כך בסתר להעביר את השידור דרך אייפון או מחשב, או בשיטות שונות – RGB, כבלים שונים וכולי.
אנסטסיה מיכאלי: פשוט אסור לעשות את זה.
אנסטסיה מיכאלי: אנשים ימצאו דרכים לרמות ולהעביר את השידורים בשיטה אחרת.
אנסטסיה מיכאלי: לדעתי פשוט אסור להצביע.
ישראל אייכלר: אז מה את מציעה?
אנסטסיה מיכאלי: אם רשות השידור לא יודעת על החוק, אז איך אנחנו יכולים להצביע על החוק הזה.
אנסטסיה מיכאלי: אנשים לא הגיעו מוכנים, לא קיימות שום סנקציות, העמדה של משרד המשפטים לא קיימת, ולכן לדעתי – למרות שאני מייצגת את הקואליציה – אסור להצביע.
אנסטסיה מיכאלי: צריך להביא לפה עוד מסקנות.
ישראל אייכלר: אבל אפשר להביא מסקנות בין קריאה ראשונה לקריאות שנייה ושלישית.
ישראל אייכלר: בשביל זה נועדו הקריאות השונות.
אנסטסיה מיכאלי: לדעתי פשוט אסור להצביע לחוק שאין בו עמדות וסעיפים נוספים.
חנה מצקביץ: מה דחוף כל כך?
אבי כ"ץ: הוועדה מתקיימת בתחילת יוני.
אבי כ"ץ: לאחר שיישמעו שם כל ההמלצות של הוועדה, אפשר להביא את זה לקריאה ראשונה עד סוף מושב הקיץ.
אבי כ"ץ: לפחות שהוועדה קודם תתרשם מהכיוון שיש בוועדה.
אבי כ"ץ: זה עניין של לדחות בעוד שבועיים ואחר כך לדון עוד פעם, אחרי שכבר יודעים מה החליטו בוועדה ועל מה דנו.
כרמל שאמה-הכהן: אולי נסייג עכשיו את הוראות החוק למגזר העסקי, ונכתוב שנבחן חלופות לגבי המגזר הביתי – כולל הסנקציה וכולל דרכי בקרה – עד לקריאה השנייה והשלישית.
כרמל שאמה-הכהן: הדברים המובהקים שהוצגו פה על ידי בעלי אולמות, והפניות שהיו לוועדה מרופאים שמחזיקים טלוויזיה במעגל סגור במשרד למרות שאף אחד לא צופה שם טלוויזיה - - -
אבי כ"ץ: בחדר ההמתנה יושבים וצופים בשידורים.
כרמל שאמה-הכהן: מי שצופה בחדר המתנה לא יתחכם, תאמין לי.
אבי כ"ץ: אנחנו מקבלים מכתבים מהסוג הזה, ויש לנו צילום - - -
חנה מצקביץ: כל הזמן נהיה בבתי-משפט.
חנה מצקביץ: אנחנו צריכים היום להחזיק מערך - - -
כרמל שאמה-הכהן: גברתי, אני אומר לך שזה הזוי שאת גובה מאולם אירועים 30 אגרות כשאף אחד לא צופה שם בטלוויזיה.
כרמל שאמה-הכהן: זה דבר לא נורמלי.
חנה מצקביץ: זה לא אני.
קריאה: את מגינה על זה.
חנה מצקביץ: הייתם יכולים לשנות את החוק.
חנה מצקביץ: זה היה בידיכם.
כרמל שאמה-הכהן: אז הנה, אנחנו משנים.
לאה ורון: זה בדיוק מה שעושה הוועדה, היא מציעה לתקן את החוק.
חנה מצקביץ: אבל הותוותה איזושהי דרך בחוק החדש איך לשנות את החוק.
חנה מצקביץ: לשנות אותו בראייה כוללת.
כרמל שאמה-הכהן: יש לגברתי משהו חדש בלי לחזור על עצמה?
חנה מצקביץ: לא.
כרמל שאמה-הכהן: בסדר, מקובל?
ישראל אייכלר: יש ועדי בתים ששמים מכשירים כדי לשמור מי נכנס להם לבניין ומי לא.
ישראל אייכלר: אם אתה תעשה רק בתי עסק ולא בתים פרטיים, אז מדובר באלפים.
כרמל שאמה-הכהן: אנחנו לא מסיימים את העבודה.
ישראל אייכלר: בבקשה, אתה המציע.
כרמל שאמה-הכהן: אנחנו כותבים במפורש בדברי ההסבר שהכוונה היא לבחון את הנושא גם במגזר הפרטי.
כרמל שאמה-הכהן: גם על בתים וגם על ועדי בתים.
כרמל שאמה-הכהן: אבל מאחר שאין לנו סנקציה מושלמת ולא דרך בקרה מושלמת כרגע - - -
ישראל אייכלר: אולי תכניס ועדי בתים לעסקים, כי ועד בית לא מחזיק טלוויזיה כדי להראות תכניות כדורגל, הוא עושה את זה בשביל לשמור מי נכנס ומי יוצא ומי בא.
ישראל אייכלר: היום ברוב הבתים יש את זה.
ישראל אייכלר: תכניס את זה לעסקים.
כרמל שאמה-הכהן: אם זה חשוב לך, אין לי בעיה.
לאה ורון: מה זה "ועדי בתים"?
ישראל אייכלר: אני חושב שזה מוגדר בחוק.
אתי בנדלר: מה עם ועד בית?
לאה ורון: בנוסף לעסקים, שביקש חבר הכנסת שאמה-הכהן, גם ועדי בתים.
אתי בנדלר: ועד בית בלבד?
אנסטסיה מיכאלי: יכולה להיות עוד הגדרה שאפשר להוסיף.
אנסטסיה מיכאלי: כתוב: "המחזיק במקלט טלוויזיה".
אנסטסיה מיכאלי: אני אומרת שגם החוט שמחבר לאינטרנט הוא סוג של מקלט.
ישראל אייכלר: איזה חוט?
אנסטסיה מיכאלי: הכבל שמעביר אינטרנט, לא רק Wi-Fi, גם הכבל.
אנסטסיה מיכאלי: זה גם שידור טלוויזיה, אפשר לראות באמצעות זה.
אנסטסיה מיכאלי: אני חושבת שאין כאן מספיק הגדרות שיכולות לתאר את היכולת של אותו צופה - - -
כרמל שאמה-הכהן: אבל כרגע הם לא גובים על כבלים, הם גובים רק על מקלטים.
כרמל שאמה-הכהן: אין צורך לכתוב כבלים.
אנסטסיה מיכאלי: אין כאן מספיק הגדרות.
אנסטסיה מיכאלי: זה סתם חוק.
כרמל שאמה-הכהן: תסבירי לי מה את רוצה עם הכבל?
אנסטסיה מיכאלי: צריך להגדיר מה זה "טלוויזיה".
כרמל שאמה-הכהן: כתוב "מקלט טלוויזיה".
כרמל שאמה-הכהן: יש הגדרה.
כרמל שאמה-הכהן: היא קיימת בחוק.
אנסטסיה מיכאלי: יש כאן אנשים שצריכים להביע עמדה בנושא הזה.
אנסטסיה מיכאלי: אנשים ממשרד התקשורת.
אנסטסיה מיכאלי: משרד התקשורת צריך לתת על זה דין.
אנסטסיה מיכאלי: בנושא של איך בן-אדם יכול לראות טלוויזיה.
כרמל שאמה-הכהן: היום הוא יכול לראות בהרבה דרכים: הוא יכול לראות בפלאפון, הוא יכול לראות במחשב.
כרמל שאמה-הכהן: אבל הכנסת עוד לא הסמיכה אותם לגבות אגרה על הדברים האלה, נכון?
אבי כ"ץ: בינתיים.
כרמל שאמה-הכהן: השארנו את זה לעוד חצי שני או משהו כזה.
אתי בנדלר: רגע, אני רוצה לסכם.
אתי בנדלר: באופן כללי הצעת החוק תנוסח כך שהיא תחול על עוסק או על ועד בית שאינו משתמש במקלט טלוויזיה לקליטת שידורים המשודרים לציבור, אלא לצורך אבטחה וביטחון - - -
חנה מצקביץ: מה זה "ועד בית"?
אתי בנדלר: ועד בית כהגדרתו בחוק המקרקעין.
לנה קרביץ: ומה עם בתים פרטיים?
חנה מצקביץ: אין לזה גבול.
חנה מצקביץ: באנו למשהו שהוא גורף - - -
לאה ורון: אולי תאפשרו ליועצת המשפטית לסיים את מה שיש לה לומר.
אתי בנדלר: אני מציעה שאני אקרא את מה שהוועדה גיבשה כאן, ואז אדוני יאפשר להעיר הערות והוועדה תחליט.
אתי בנדלר: ובכן, זה יחול על עוסק או על ועד בית שאינם משתמשים במקלט טלוויזיה לקליטת שידורים המשודרים לציבור, אלא לצורך אבטחה וביטחון, פרסומת, מתן הודעות, קידום מכירות, או צילום המתרחש בתחום העסק או הבית המשותף.
אתי בנדלר: בנוסף לכך, אני אציין בדברי ההסבר שלגבי תחולה על המגזר הפרטי וכן לגבי עניין הסנקציות שיחולו על הגשת תצהיר כוזב, הוועדה תדון בכך בעת הכנת הצעת החוק לקריאה השנייה ולקריאה השלישית.
אתי בנדלר: אם אני מבינה, זה מה שהוועדה גיבשה עד כה.
כרמל שאמה-הכהן: הצבעה בעד הצעת החוק – 2 נגד – אין נמנע – 1 הצעת החוק נתקבלה.
כרמל שאמה-הכהן: חבר הכנסת מיכאלי לא השתתף בהצבעה.
כרמל שאמה-הכהן: החוק אושר לקריאה ראשונה.
יצחק וקנין: אנחנו התחלנו בתקנות הטיס ואנחנו ממשיכים בתקנות – תקנות הטיס (מכוני בדק), התשע"ב-2012.
יצחק וקנין: אני אגיד כמה מילים על הלילה הארוך שהיה לנו.
יצחק וקנין: אני אגיד מה אני חושב, כנבחר ציבור.
יצחק וקנין: אני חושב שמה שנעשה אתמול זה הדבר הגדול ביותר שיכול להיות.
יצחק וקנין: זו דעתי, מכיוון שלא היה צריך בחירות במדינת ישראל, הוצאת הכסף היא מיותרת לחלוטין.
יצחק וקנין: לאף אחד לא היה יוצא שום דבר מכל המהלך הזה.
יצחק וקנין: בסופו של דבר היינו מגיעים לפה אחרי בחירות ובסופו של דבר היתה מוקמת איזו ממשלה שהיתה מתמודדת עם אותן בעיות בדיוק.
יצחק וקנין: מה שנעשה אתמול – מישהו ניסה להגיד שזו התרפסות, פרסה, כל המילים הקשות ששמענו, ואני אומר שאין דבר יותר גדול לעם ישראל מאחדות.
יצחק וקנין: כשיש אחדות יש הרבה שפע וברכה לכל המעשים שאנחנו עושים.
יצחק וקנין: אני מאמין שאפשר להגיע להרבה יותר הסכמות, יותר גדולות, בפחות איומים של מרכיבים בקואליציה שיכולים לפרק אותה.
יצחק וקנין: ממשלה כזו, היום, לדעתי – כשהיא חתומה על הסכם עד סוף הקדנציה שלה, אני מאמין שהיא תחזיק את ימיה, וזה הדבר המבורך ביותר, במקום ללכת לאיזושהי מערכת שמי היה יודע איך היא היתה נגמרת.
יצחק וקנין: יש דברים שאנחנו רואים, יום יום, לצערי הרב.
יצחק וקנין: אני אומר את זה בכל מקום שאליו אני הולך.
יצחק וקנין: היום חיי אדם הפכו להיות הפקר גמור.
יצחק וקנין: אדם יכול לעמוד בחניה, לעמוד מתחת לביתו, והוא לא יודע מה שיקרה לו.
יצחק וקנין: אלה דברים שהחברה חייבת לטפל בהם.
יצחק וקנין: הם יותר חשובים מכל הגימיקים של כל הפוליטיקאים בכל מערכת בחירות.
יצחק וקנין: אני אומר את זה חד וחלק: צריך לטפל בהרבה בעיות שהן תחלואה של החברה הישראלית.
יצחק וקנין: חיי אדם הפכו להיות הפקר והטיפול בדברים האלה הוא טיפול שלוקה בחסר, בגדול.
יצחק וקנין: אני חושב שאם הממשלה הזו תיקח על עצמה מספר דברים שהם מחויבים מהמציאות שאנו נמצאים בה, גם עם ישראל נמצא בכל מיני איומים.
יצחק וקנין: אנחנו כל הזמן באיומים, האיומים עלינו לא פוסקים, והאחדות היא דבר חשוב מאד.
יצחק וקנין: זה, כדי להגיד את הדברים.
יצחק וקנין: גם אתמול כשראיינו אותי בשעה 4 בבוקר, עד אז הייתי מפוקס ואמרתי את אותם דברים, ולא התבלבלתי בכלל.
יצחק וקנין: אני חושב שהאחדות – אין דבר גדול ממנה.
יצחק וקנין: עכשיו ניגש לחוק עצמו, לתקנות.
גיורא רום: אני רוצה להגיד כמה מילים.
גיורא רום: קודם כל, אני מזכיר לעצמנו – תקנות מכוני הבדק מחליפות את התקנות הנוכחיות שהן משנת 1979.
גיורא רום: הן חתומות על ידי שרש התחבורה דאז, חיים לנדאו.
גיורא רום: תקנות צריכות להביא לידי ביטוי כמה דברים.
גיורא רום: אל"ף, השינויים בטכנולוגיה של התעופה משנת 79 .
גיורא רום: זה כבר 33 שנים.
גיורא רום: שינויי הטכנולוגיה הביאו לשינויים משמעותיים בתפיסת התחזוקה והאחזקה.
גיורא רום: מבלי להיכנס לפרטים, אני יכול להביא דוגמאות, אבל יש פה אנשי תחזוקה שהם מאה מונים יותר ממני.
גיורא רום: נתתי דוגמה – למשל, באחזקת מנועים.
גיורא רום: פעם זה היה לפי שעות.
גיורא רום: מאז שיש את המטוסים החדשים, כמו ה- F-16 וה- F-15, זה עובד לפי דבר שנקרא סייקלים.
גיורא רום: זה לא שעות אלא – זה פרמטר אחר לגמרי.
גיורא רום: הטכנולוגיה משתנה.
גיורא רום: התקנות לא יכולות להיות מחוברות לטכנולוגיה של שנת 79.
גיורא רום: דבר שני, התקנות צריכות להביא לידי ביטוי את מערכת היחסים בין רת"א, המפעיל – שזה חברת התעופה, ומכון הבדק.
גיורא רום: רת"א לא מעוניינת לספר למפעיל איך הוא צריך לעבוד, או איך הוא צריך להחליף מנוע, או איך להחליף אלטרנטור.
גיורא רום: רת"א רוצה להיות שותפה לחקיקה, לתת רישיון ברור ולפקח שמה שמתבצע הוא בהתאם למה שכתוב.
גיורא רום: אני מתחבר לרקע למה שאמרת על חיי אדם, שהפכו להיות הפקר, לא בהקשר שאמרת, אלא בהקשר למה שקרה בהר הרצל.
גיורא רום: רת"א לא מתכוונת שבתעופה יפלו עמודי תאורה רק בגלל שמישהו לא הקפיד על כל פסיק וכל תג באיך צריך להקים מערכת תאורה בהר הרצל.
גיורא רום: בתעופה אני לא מתכוון שזה יקרה, והתקנות צריכות לעזור, ואני רוצה לפקח שהתקנות מתבצעות.
גיורא רום: אז זאת מערכת היחסים, ואתה תראה את זה.
גיורא רום: והדבר השלישי בתקנות- חיפשנו את הרזולוציה הנכונה איך מצד אחד לכתוב תקנות שאומרות מה צריך לעשות, אבל מצד שני לא לכבול את ידינו כי כשאתה נכנס לפרטי פרטים הם הולכים ומתיישנים.
גיורא רום: פעם אחת שאתה קבעת פרט יש לו תהליך של התיישנות בעולם של טכנולוגיה.
גיורא רום: כבוד היושב ראש, אנחנו הולכים להציג לך היום חבילה של תקנות בעקבות, אני חושב, קרוב ל-12 שעות פגישות עם הציבור.
גיורא רום: אנחנו פגשנו את הציבור כבר כמה פעמים.
גיורא רום: אלה דיונים מאד פוריים, מאד פתוחים.
גיורא רום: אני חושב שהציבור יסכים אתי שרת"א קיבלה הרבה מאד מההערות, אולי לא את כולן – אז יהיה פה דוח שיח או רב שיח, אבל אנחנו עובדים על התקנות האלה בפתיחות עם הציבור ואני רוצה שזה יהיה ברור.
גיורא רום: זה לא שאנחנו מביאים איזה טקסט שהפתענו את כולם.
גיורא רום: אמרתי לך עד כמה זה קריטי לגבי החזרה ל – category 1, ואני מקווה שאנחנו נצליח.
שמואל קוזי: דיבר מנהל רת"א לגבי הבטיחות.
שמואל קוזי: אני חושב שכל מה שהוא אמר הוא נכון, לראייתנו.
שמואל קוזי: אני סמנכ"ל תחזוקה והנדסה ב "אל על".
שמואל קוזי: מהטעם הזה, המכונה "בדק" הוא בסופו של דבר תחת אחריותי הישירה.
שמואל קוזי: אני חייב לומר שאנחנו מגלים פתיחות מול רת"א.
שמואל קוזי: הנושאים שאנחנו מעלים עולים לדיון מקצועי, נוקב, ענייני.
שמואל קוזי: אנחנו מרגישים שיש לנו אוזן קשבת.
שמואל קוזי: לא בכל אנחנו מסכימים, וטוב שכך, אבל מהטעם הזה התחושה היא שאנחנו לא ניגשים לאיזה מקום שבו אין לנו יכולת להביע דברים, כי בסוף אנחנו צריכים להפעיל את זה ביום יום.
שמואל קוזי: בסך הכל התחושה היא טובה, גם מבחינתנו, וגם עם אנשינו.
שמואל קוזי: אני מניח שאני מדבר בשום כולם אבל שגם כל אחד מהגופים יכול לבטא את עצמו בצורה לא פחות טובה ממני.
שמואל קוזי: אבל התחושה, כ "אל על", שהוא הגוף היותר גדול בתהליך הזה – שיש לנו אוזן קשבת.
שמואל קוזי: הדבר הוא חשוב ואני אברך אם הוא ימשיך כי בסך הכל יש לו חשיבות מאד גדולה עבורנו.
אמיר דרנגר: אני מהמחלקה המשפטית ב "אל על".
אמיר דרנגר: שתי הערות.
אמיר דרנגר: אחת – מהותית.
אמיר דרנגר: אני רק רוצה שהוועדה תזכור ש "אל על", התעשייה האווירית – הם גופים שפועלים מזה שנים עם רישיונות תעופה של מדינות רבות אחרות כמו ארה"ב, אירופה.
אמיר דרנגר: כלומר, אנחנו כבר היום פועלים בסטנדרטים הגבוהים ביותר שהיום רת"א והמדינה מביאה אותנו, מביאה את ישראל למה שהיה מצופה בעולם.
אמיר דרנגר: אנחנו כבר כיום במשך שנים פועלים כך, וזה חשוב להבין שאצלנו המערכות מתקיימות בסטנדרטים הכי גבוהים בעולם.
אמיר דרנגר: הא ראיה – יש לנו רישיונות.
אמיר דרנגר: ההערה השניה היא טכנית: אנחנו קיימנו דיונים, אנחנו - - באמצע הדיונים עם רת"א, הם קיבלו הרבה דברים, ואנחנו מודים להם.
אמיר דרנגר: רק צריך לזכור שהדיון האחרון היה אתמול בערב.
אמיר דרנגר: יש דברים שעדיין אל הספקנו לקרוא, ראינו אותם רק אתמול בפעם הראשונה.
אמיר דרנגר: אנחנו מקווים שהיום, רוב הדברים שנעבור עליהם הם דברים מוסכמים, אבל צריך לזכור שהדברים נעשים , כך שלא היתה לציבור הזדמנות באמת לראות - - -
יצחק וקנין: אתה בפעם הראשונה פה, בדיונים?
אמיר דרנגר: כבר כמה פעמים.
יצחק וקנין: בחוק הטיס היית?
אמיר דרנגר: בחוק הטיס לא הייתי.
יצחק וקנין: אז אתה יכול להסיר כל דאגה מלבך.
יצחק וקנין: אני יכול להגיד לך משהו: אנחנו נקרא את הסעיפים, ובדרך כלל אנחנו משתדלים להפעיל את שיקול הדעת.
יצחק וקנין: הבעיה היא פה שאני לבד, מבחינת ההצבעה.
יצחק וקנין: אין עוד חברי כנסת.
יצחק וקנין: אני משתדל, אני אומר לך במלוא הכנות, לראות את הדברים, להשתדל להתעמק בדבר כמה שאפשר.
יצחק וקנין: לא את כל הדברים שאתם רוצים אתם בסופו של דבר משיגים, אבל חשוב מאד שהישיבות האלה שאתם עושים, המקדימות, לדעתי – הן יוצרות מצב של אמון בין הצדדים, כי אני כבר מכיר ישיבות בוועדות שצד אחד מגיע וצד אחד הוא במקום אחר.
יצחק וקנין: זה שם אותנו במקום אחר מבחינת הדיונים על החוק הזה.
יצחק וקנין: החוק הזה הוא חשוב מאד, צריכים לסיים אותו ולהחזיר אותנו למצב שבו היינו קודם לכן, ל – category 1.
יצחק וקנין: אני חושב שזה חשוב מאד למדינת ישראל, גם לחברה שאתה מייצג אותה.
יצחק וקנין: הרי היה פה דיון בנושא אחר.
יצחק וקנין: ראינו עד כמה חשוב שאתם תהיו בקטגוריה של התעופה לפחות ברמה של התעופה העולמית, על מנת שתוכלו להמריא מכל שדה תעופה ולנחות בכל שדה תעופה.
יצחק וקנין: וזה החשוב ביותר.
יצחק וקנין: אני מאמין שאנחנו נתקדם ובסופו של דבר כל הצדדים יהיו מרוצים.
יצחק וקנין: חשוב ביותר שכל הצדדים מבינים את החשיבות של ההתקדמות שלנו בנושא של התקנות.
יצחק וקנין: אין הרבה זמן.
יצחק וקנין: אני, מבחינתי, מוכן לתת כל זמן אפשרי שאתבקש, על ידי מנהלת הוועדה, ולא על ידי אף אחד אחר.
יצחק וקנין: היא זו שמכתיבה לי את הזמנים.
יצחק וקנין: בואו נתקדם, חבל על הזמן.
עמרי טלמון: בוקר טוב.
עמרי טלמון: אנחנו לא השתתפנו בדיונים עם הציבור כי אנחנו, בעניין הזה של מכוני בדק, ציבור קטן מאד, אבל ציבור משתמשים גדול.
עמרי טלמון: לתקנות האלה יש השפעה רבה או עשויה להיות השפעה רבה על התעופה הכללית וכן הלאה, וההערה הכללית שלי, ואני לא מתכוון לדון הרבה בתקנות עצמן, שבעצם כל התקנות האלה מכוונות יותר לחברת "אל על", לבדק וכיוצא בזה, ולאו דווקא לבן אדם הקטן שמתחזק את המטוס הקטן של הבן אדם הקטן האחר.
עמרי טלמון: לזה יצטרכו לתת תשומת לב איזו שהיא.
יצחק וקנין: אנחנו ניתן תשומת לב לכל הדברים.
יצחק וקנין: אפשר להתחיל?
אבישי פדהצור: אנחנו עדיין בתקנה 1.
אבישי פדהצור: בדיון האחרון, למיטב זכרוני, הגענו עד להגדרה של "שינוי גדול", והצבענו עליה.
אבישי פדהצור: אני אבקש, ברשותך, לציין כי במהלך הדיונים עם הציבור ובמהלך הליבון הנוסף שלנו – גם את נוסח התקנות שכבר אושרו בוועדה, גילינו כמה חסרים, בין בעצמנו, ובין בעזרת הציבור.
אבישי פדהצור: אנחנו לא נבקש לפתוח עכשיו את ההגדרות שכבר הוצבעו, אבל אנחנו נשמח בסוף הדיון והתקנות, כשנעשה סקירה למפרע – לפתוח את תקנות ההגדרות מחדש והיכן שיימצאו תיקונים ותוספות – להוסיף ולתקן, בין היתר בעקבות הדיונים המהותיים שיהיו בוועדה, ובעקבות המשך השיח עם הציבור.
איתי עצמון: כלומר, אתם תגישו בקשה לדיון מחדש בחלק מההגדרות שכבר אושרו.
אבישי פדהצור: אם יהיה צורך.
יצחק וקנין: אני מציע שנעשה את זה בסוף, פעם אחת נפתח את הכל.
אבישי פדהצור: בדיוק.
אבישי פדהצור: אז אני אמשיך, ברשות אדוני, בהקראה.
אמיר דרנגר: רק הערה קטנה – אנחנו גם נבקש לפתוח את 1, הכל תלוי בהתאם למה שרת"א יתקנו.
אמיר דרנגר: אנחנו פשוט כרגע לא מבקשים כי אנחנו יודעים שעוד ישנו דברים, אז גם יש לנו הערה לגבי 1, והכל יהיה תלוי במה שהם יעשו.
יצחק וקנין: בואו נתקדם ותאמינו לי שהכל יבוא על מקומו בשלום.
אבישי פדהצור: ברשות אדוני: "שינוי זעיר" – כמשמעותו בתקנה 34 לתקנות התיעוד;" כפי שנראה להלן, אנחנו עושים שימוש במונח "שינוי זעיר".
אבישי פדהצור: תקנה 34 לתקנות התיעוד, שזה מכלול אחר של חקיקה, מגדירה מה היא שינוי זעיר.
אבישי פדהצור: אני אוכל לקרוא.
אבישי פדהצור: ישנה הגדרה מפורטת של מה הוא שינוי זעיר.
אבישי פדהצור: במקום להעתיק אותה כפי שהיא, אנחנו פשוט מפנים אליה.
אבישי פדהצור: ההגדרה הבאה : "תחזוקת קו" – ביצוע פעולת בדק בכלי טיס לפני טיסה, בכדי לוודא שכלי הטיס כשיר לטיסה המיועדת, בנסיבות בהן פעולת האחזקה בת-ביצוע מחוץ לשטח מכון הבדק ולרבות:
איתי עצמון: מה הן בדיקות בראיה?
אבישי פדהצור: אנשי המקצוע יוכלו לפרט.
אבישי פדהצור: אלה בדיקות שנעשות בראייה - -
דוד בן ארי: זה נקרא visual inspection.
דוד בן ארי: לדוגמה - - או דרך פתח, לדוגמה – כשמטוס מגיע מטיסה, מבצעים עליו visual inspection מסביב לגוף המטוס.
דוד בן ארי: זה בדיקות ראיה.
דוד בן ארי: אתה לא מפרק, לא מרכיב.
קריאה: זה לא חודרניות ולא פולשניות.
פבל גרנדל: בדרך כלל הבדיקה הזו מוגדרת כבדיקה בעין בלתי מזוינת, אלא אם כן בעזרת פנס, או אמצעים פשוטים לעזרה.
קריאה: הספרות של היצרן מגדירה את סוגי הבדיקות שאתה מבצע במהלך כל בדיקה שאתה מבצע.
קריאה: למשל, לדוגמה - -
גיורא רום: זה גם כולל אינבורוסקופ?
דוד בן ארי: לא.
דוד בן ארי: זה - - -.
קריאה: - - - באמצעות פתחי גישה מיוחדים.
אבישי פדהצור: אני ממשיך, ברשותך, אדוני:
אבישי פדהצור: אני אסביר בכמה מילים על המטמורפוזה שעברה ההגדרה של "תחזוקת קו".